open-index/open-wikipedia-markdown huggingface dataset:
Le luci della centrale elettrica

**Le luci della centrale elettrica** el xe el projeto muxical del cantaudor ferarexe Vasco Brondi.

## Biografia
Brondi el scumisia inte inte el 2007 co on demo autoprodoto da el titoło omònimo. Po inte el majo 2008 el ga piovegà el so primo album *[[Canzoni da spiaggia deturpata]]*, prodoto da Giorgio Canali, El primo tour a se ga contà scoaxi 200 date. El 9 novembre del 2010 Vasco Brondi el ga piovegà el so secondo album *[[Par ora noi la chiameremo felicità]]*.
Intel 2011 el so novo singoło *Un campo lungo cinematografico' el vien inserio inte ła cołona sonora del film *Ruggine* de Daniele Gaglianone.

== Discografia ==

=== Album ===
* [[2007]] - *Le luci della centrale elettrica* (autoprodoto)
* [[2008]] - *Canzoni da spiaggia deturpata* ([[La Tempesta Dischi]])
* [[2010]] - *Par ora noi la chiameremo felicità* ([[La Tempesta Dischi]])
* [[2014]] - *Costellazioni*
* [[2017]] - *Terra*

=== Compilation ===
* [[2008]] - *La lotta armata al bar* in *Materiali Resistenti''

## Łigadure foreste
* Sito ufficiale in italjan
Vinicio Capossela

**Vinicio Capossela** el xe un cantaudor italjan nasesto inte el 1965 a Hannover, che ga otegnudo na fama ragoardevołe co el so stile misto de influense de generei muxicałi variegati. El smisia el so estro co parentixi teatrałi.

## Discografia
* 1990 - *All'una e trentacinque circa*
* 1991 - *Modì (album)|Modì*
* 1994 - *Camera a sud*
* 1996 - *[[Il ballo di San Vito]]*
* 1998 - *[[Liveinvolvo]]*
* 2000 - *Canzoni a manovella*
* 2003 - *[[L'indispensabile]]*
* 2006 - *Ovunque proteggi*
* 2006 - *Inte el niente sotto il sole - Grand tour 2006*
* 2008 - *Da solo*
* 2021 - *Solo Show Alive*
* 2010 - *The story-faced man*
* 2011 - *Marinai, profeti e balene*

## Alcuni Premi vinti
* *All'una e trentacinque circa* - Targa Tenco Premio Tenco 1991 opera prima mejo de tute
* *Canzoni a manovella* - Targa Tenco Premio Tenco 2001 mejo album
* *Ovunque proteggi* - Targa Tenco Premio Tenco 2006 mejo album
* Premio Fernanda Pivano 2007
* Premio Piero Ciampi 2008
Léster Rodríguez

thumb|Léster Rodríguez

**Léster Yomar Rodríguez Herrera** (Barinas, 29 marzo 1952) xe un ingegnere, accademico e połitego venesuełano, attuale sindaco de Mérida (Venesueła). Eleto con el COPEI, xe tra li candidati ale proxime elession a Governator delo Stato Mérida (2012), nonché retor emerito dell'Università dele Ande.
Flanger

El **Flanger** el ze un efeto muzegałe ełetrònego reałizà mediante l'inpiego de na łinea de ritardo, co tenpi patocaménte łonghi fin a calche diezena de miłisegondi), atraverso ła cual A vien fato pasar el senjałe da tratar. El senjałe cusì retardà el vien misià co'l senjałe orizenałe, fazendo cusì che A venja fata ła casadùra de cuełe frequense che łe se cata in opozision de faze (efeto Comb Filter o Filtro a Pètene, par ła carataristega forma de'l senjałe cusì tratà, cuando osarvà l'anałizadór de spètro).

El son cusì rezultante el prezenta pichi de resonansa ponti de asensa de'l senjal audio; modułando el tenpo de retardo de ła łinea de retardo mediante un LFO co parìodo łongo asé (soto el sec), l'efeto el sarà de evanesensa so l'intiera gama de'l spètro audio, simiłe a'l rumor de n'aereo a reasion che'l pasa darénte.

Ultariormente, introduzendo na dada parsentual de retroasion (*feedback*) so ła łinea de retardo, sendo i tenpi che i ze inpiegài tanto łonghi, A se produxarà un aumento de'l Q inte i pichi de resonansa, zonzendo progresivamente ad un efeto Larsen. In 'ste condision, el son tratà da'l flanger el rezultarà un mucio pasà e tendesialmente metàłego.

El deve el so nome a ła tècnega co ła cuała za stà inventà inte i ani sincuanta: el tècnego de'l son, reproduzendo na cordeła co parte de ła rezistrasión in corso, el strucava col dèo masapeòci (połise) el ruło presór in goma (*pinch roller*) de'l rezistrador, fleténdoghene (*flanging*) łezermente ła pozision e infistegando un dezałineamento de łe pista respeto a ła testina. El misioto de'l son orizenal e de cueło tratà, el ghe dava orizene a l'efeto in cuestion.

## Voze łigàe
* Tremoło
* Riverbero
* Delay
* Chorus
* Vibrà
* Phaser
* Pitch Shift
* Leslie
* Distorsor
* Overdrive
Volga

El **Volga** (in ruso: Волга, tàtar: *İdel*) el xe un fiume de ła Rusia eoropea; el xe el primo fiume d'Eoropa par longhesa e anca par estension del basin.

## Zeografia fixega
[miniatura|sinistra|alto corso del fiume inte el [Oblast' de Jaroslavl']]
El nasze da łe coline de ła Rusia Zsentral, a oszidente de Mosca, e el se buta inte el Mar Caspio co un delta grando cuasi come el Trentin-Alto Àdexe.

## Zeografia umana
El xe pol navigare quasi fin a ła sorgente. Sul so parcorso łi ghe xe alcuni dei laghi artifisziałi pì grandi del mondo.
Trèmoło (mùzica)

In mùzega el **trèmoło** el ze ła variansa pariòdega de l'anpiesa (intensità) de un son.

Doparà de frecuente cofà roło par el resitativo dei organi, a'l fin de fornìr un tinbro zmarà a l'execusión. Utiłizà inte łe ghitare ełètreghe che łe ga ponte mobiłe; el ze łieva cołegàda a'l vibrà che ła azise so ła tension de tute łe corde modifegàndoghene momentaneamente l' intonasion, łe corde łe torna po' ała tension orizenałe grasie a ł'auziłio de do o tre mołe poneste so ła parte dadrìo de'l corpo.
Pianoforte preparà

right|250 px|thumb|Christian Wolff
Un **pianoforte preparà** el ze un pianoforte el cui son el ze stà modifegà insarindo vari ogeti intrà łe so corde. L'idea de canbiar el tinbro de un strumento co l'uzo de ogeti esterni ła ze stà aplegada ad altri strumenti oltra al pianoforte: A se veda par ezenpio ła ghitara preparàda.

Inte i tòchi par piano preparà A se insarise intrà łe corde de'l pianoforte racuanti ogeti, in modo che ł'ezecutor el produza soni che i ze de'l tuto ultronei. Ze un studio so ła conbinasion de'l tinbro: el conpozidor el ìndega  ła preparasion de'l strumento, ma no'l deside el rezultado sonoro patòco de ła òpara. Se zènera soni che suzerise el son produzesto da na łocuèstra de parcusion. El ze un siménto inte i revardi de l'inviołabiłità dei strumenti clàseghi.

## Storia
I primi esperimenti de piano preparà i resałe ad Erik Satie, che inte l'òpara *Le Piège de Méduse. Sept pièces pour piano* ("Ła tràpoła de Cono de Mar. Sete tochi par pianoforte") el ga inserìo par ła prima volta inte ła casa armònega de'l piano dei ogeti (tocheti de carta, stricołete de metało ed altro) che, vibrando insénbre a łe corde co 'st'altre łe venjéa martełàe, łe modifegava el son produzendoghene n'altro sofistegà.
Drioman el conpozidor statunitense Henry Cowell el ga conponesto tòchi par piano dove che bezonjava sonar łe corde coi dèi e co barete de metało, e po' inte'l 1940 A ze stà ordenada a John Cage na mùzega par el bałeto *Bacchanale*: cui par ła prima volta Cage el prova cosientemente ła tècnega de'l "piano preparà" piasando na piàstra de metało so łe corde, cusì da modifegàr el tinbro de'l strumento e prodùzer soni parcusivi.

## Voze łigàe
* Chitara preparàda
Lattebusche

**Lattebusche** la ze na lateria de la Provincia de Belun
La ze nasesta dei ani 50 co el nome de "LATTERIA COOPERATIVA VALLATA FELTRINA-BUSCHE" a Busche, na frasion inte el comun de Çexio.
La ze stata la prima a no eser turnaria e a poder fornir na produsion da querder al marcà anca fora dei comuni arent, tanta che des la ze la pi granda del nord del Veneto.
Le exijense de vender fora de la provincia e de er on marchio par farse recognoser suito le ga pendest a la invension del nome "Lattebusche", comet da dir e curt da cenerse a mente.
Co el tenpo la ga asorbì tuta na serie de laterie pi pisole e la ga scominsià la produsion de gelati inte el stabilimento de Ciosa.
De i ani 90 la ga abu na gran trasformasion: ze stat fat na part nova de stabilimento co el inpionto automatico e controlà dal computer, ze stat fat tut al magaxin novo, conbià i busolot del yoghurt, quatà serrti tipi de formai co un film de material orgonico invese che co el ojo de lin...
Sto inpianto novo al ga consentì al adeguamento de la produsion a le norme europee su la igiene e a na produsion pi conpagna inte el tenp.
De sti ultimi ani a la serie de prodoti soliti se ga xontà i yoghurt e el botiro biologici, e la area de marcà de la lateria la ze ruada a ciapar nice te i altri Stati, come te i USA aonde che gnen esportà al formai Piave.

## Prodoti
* formai Piave
* formai Cesio
* formai Dolomiti
* formai Zumelle
* formai Asiago
* formai Grana
* Mosarela
* Strachin
* Spàlmolo
* Cresensa
* Poina
* Schis
* Botiro
* Botiro biołoxego
* Mascarpon
* Pana
* Yoghurt
* Yoghurt biologico
* Lat fresch
* Lat fresch de alta qualità
* Lat UHT
* Xełati:coni, ricoperti, marende,...

## Ligami da fora
* Sito ufisial
Ligabue

## Persone
* Antonio Ligabue, pitore italian, considerà el masimo esponente del arte naïf
* Luciano Ligabue, cantante italian
Sebenego

**Sebenego** (ciamada in croato *Šibenik*) la xe na zità de la Croazia, catada in Dalmazia. La ga 46&nbsp;372 abitanti e la xe el caologo e la zità più popolada de la region de Sebenego e Tenin. La zità la se cata sul sboco sul del fiume Cherca, che el crea un porto e canal natural longo 2,5&nbsp;km.

## Storia
La zità la xe partignuda al'Ungaria fin al 1322 quando che la xe divignuda parte de la Repùblica de Venezia fin al 1797, fora che par el breve ténpo intrà el 1358 e'l 1412 durante el qual la xe ritornada ungarese. Intrada a far parte del'Inpero austrìaco a sèguito del tratà de Canpofòrmido inte el 1797, ghe xe restada cavada a n'interuzion dovuda a la dominazion franzese soto Napoleon (1805 - 1813), fin a la fin del Prima Guera Mondial (1918), quando che la xe passada al Regno dei Serbi, Croati e Sloveni (daspò Jugoslavia).

La popołasion de etnia italiana, in mazoranza ai prinzipi del XIX sècolo la xe calada par scalinasion, fin a divignir menoransa rispeto a quela croata, anca soto el stìmolo de le autorità austrìache che le temeva sai l'iredentismo italian. A la fin del XIX sècolo la popołasion italiana la jera squasi el 20% dei abitanti, almanco a quanto che i riporta i discusi censiménti austrìazi. La xe stada jugoslava e daspò (dal 1991) croata, se no se consìdera na bréve interuzion in tei do ani 1941-1943 durante i quai la xe stada ciolta drénto dal'Italia (provincia de Zara).

A Sebenego xe nassudo in tel 1802 el famoso scritor, crìtico e patriota italian Niccolò Tommaseo.

## Patrimonio artìstico

### Catedral de San Giàcomo
La costruzion de la Catedral de San Giàcomo la xe scominziada in tel 1431, su un edifizio che ghe jera prima, e afidada a Giorgio Orsini. Edificada co piere che le vigniva da le ìzołe de Braza, Cùrzola, Arbe e Veja, la xe finida in tel 1536 da Niccolò Fiorentino.

In torno a la catedral, fora le àbside, ghe cor un frizo scolpido co téste rafiguranti 71 abitanti de la zità, ai ténpi de la costruzion de la césa. Indrénto ghe xe na fonte batizimal tignuda da tre ànzoli disegnadi dal'Orsini e realizai da Andrea Alessi.

In tel 2000 la catedral de San Giàcomo la xe stada mésa indrénto la lista dei patrimoni del'umanità del'UNESCO.

### Loza granda
Al lado de la catedral se cata la Loza granda, séde del conséjo comunal inte i ténpi de la dominazion veneziana, in orìzene costruido intrà el 1533 e'l 1546 da Michele Sammicheli, ma conpletaménte ritirà su fedelmente daspò la distruzion in tel 1943 daspò un bombardamento.

### Forteza de San Michièl
La zità la xe dominada dai résti de la Forteza de San Michièl, su na colina a la qual se riva 'ndando su par la zità vecia.
## Exenpio del dialeto vèneto de Sebenego

## Persone ligà a Sebenego

* Roberto Ferruzzi, (1853-1934), pitor

## Bibliografia
* Dario Alberi, *Dalmazia, storia, arte, cultura*, Lint Editoriale Trieste, ISBN 978-88-8190-244-6

## Varda anca
* Òpare de defeza venesiane intrà XVI e XVII sècoło: Stato da Tera-Stato da Mar ocidentałe

## Altri projeti

## Łigadure foreste
Chorus

[miniatura|[Boss Corporation|Boss CE-2 Chorus.]]
El **chorus** el ze un efeto ełetrònego par strumenti muxegałi ełetrifegài o ełetròneghi, el cui fin el ze cueło de simułar ła conprezensa de pì sorzente sonore de'l steso tipo, come che capita par un coro de voze o un duo (o pì) de strumenti muzegałi conpanji che i sona ła stesa spartiùra.

Ła strutura de l'efeto el consìste in un mixer che'l ragrupa, oltra a'l senjal de intràda sofistegà, una o pì voze suplementare da st'altro recavàe mediante ł'utiłizo de łinee de retardo (anałòzeghe de'l tipo BBD inte i paramenti pì veci, opur dizitałi co conversion A/D + retardo dizitałe + conversion D/A in cuełi pì resenti). El mixer el riunirà partanto pì senjałi audio, co faze e altesa lezermente difarenti, zenarando cusì ła sensasion de pì sorzenti simultanee. El tenpo de retardo el vien zenaralmente modułà co un osiładór a stra basa frecuensa (LFO), in modo de aplegar un efeto Doppler a'l son, cusì da alsàrghene e zbasarghene par scałinasion el pitch e simentàr picołe difarense de faze.

Un ezenpio de chorus màsima sofistegà el se pol trovar inte i sintatizadori ARP Omni e ARP Omni II: sendo na sesion de'l strumento prinsipalmente un simułador de orchestre ed archi, el senjal direto no'l vien remeso a l'usida, dao che nisun viołinista el pol tenjr ła nota de'l strumento asołutamente stabiłe come i zeneradori sintèteghi; el senjal cuindi el vien introdoto in tre łinee difarensiàe de retardo in parałeło, łe cui frecuense de modułasion łe ze regołàe so parìodi primi infrà łori; in 'sto modo, ł'efeto corałe no'l sarà mai ripetitivo, propro come ch'A ze capità in un insieme de archi da'l vivo. Łe tre "voxe" cusì rezultanti łe ze cuindi ragrupàe inte'l mixer de usida, reałizando un efeto asé reałistego[1].

## Voze łigàe
* Tremoło
* Riverbero
* Delay
* Vibrà
* Flanger
* Phaser
* Pitch shift
* Leslie

## Riferimenti
El brevéto orixinal del chorus ARP Omni
http://www.till.com/articles/arp/patents.html#US04144790
Lìcuido

right|275 px|thumb|Efeto de na giósa cascada su na superfisie de acua
El **lìcuido** el xe un dei stati de ła materia.

## Propietà
right|275 px|thumb|Bromo, noto par l'alta vołabiłità. Sto ełeménto chìmego, insieme al mercurio, el xe l'ùgnoło metalo lìcuido a tenperadura anbiénte e 1 atmosfera de presion.
Łe só propietà prinsipałi łe xe:
* *fluidità*: un lìcuido el xe un flùido che, in asénsa de forse foreste infrà łe cuałi cuéła de gravità, ła ga na fórma sfèrega. I lìcuidi, a cauxa de ła limitada forsa de coexion infrà łe mołècołe, łe xe scorévołi, overosìa *flùidi*. Se dixe dónca che "no łe ga na só fórma". In ogni caxo miga tuti i lìcuidi i xe guałivamente flùidi, cusì se dixe che l'ètere el xe più flùido del'acua o anca che l'acua ła xe più viscóxa del'ètere.
* *ełasteghità*: i lìcuidi i xe asae *ełàsteghi*, overosia i se defórma fasilmente soto l'asion de na forsa e i se tol sùbito ła fórma orixenal pena che ła moła l'asion de ła forsa deformadora.
* *inconprimibiłità*: un lìcuido el xe un flùido el cui vołume el xe costante a tenperadura e presion costanti; ła conprimibiłità dei lìcuidi el xe in gènere asae basa, e trascuràbiłe se paragonada a cuéła dei gas, dónca i lìcuidi i xe considerai inconprimìbiłi. Anca se i ga un coeficénte de conprimibiłità che el se desferénsia in funsion de ła natura del lìcuido stéso, alguni de sti cua lìcuidi come l'acua i xe stai provai a presion fin a 10&nbsp;000 bar dando variasion asae pìcołe, invése altri come i idrocarburi i ga sensìbiłi variasion co presion de 100 bar.

Generalmente, na sostansa al stato lìcuido ła xe manco dénsa che al stato sòłido, ma n'inportante ecesion ła xe costituida dal'acua.

## Caraterìsteghe
Łe mołècołe o àtomi che i costituise el lìcuido i interagise infrà łóri, seben no forteménte come inte el sòłido. I no sta miga infrà łóri in poxision fise i scor i uni su st'altri, seben se ipotixi l'existénsa de gabie bastansa stàbiłi, in lìcuidi coi forti ligami intermołecołari come l'acua.

I lìcuidi i se destingue in:
* vołàtiłi (par exenpio el benzene o'l bromo), indove i ligami infrà łe mołècołe costituénti el lìcuido i xe débołi
* no vołàtivi (come el mercurio), indove i ligami infrà łe mołècołe costituénti el lìcuido i xe forti

Inte un canpo gravitasional costante, come che càpita, co aprosimasion, su ła superfisie terestre, ła presion inte un lìcuido fermo ła xe guałiva a

:p=p_0+\rho gz \,\! 

indove \rho ła xe ła densità del lìcuido (che se consìdera uniforme) e z ła xe ła profondità del pónto consideràto, p_0  ła presion a ła superfisie lìbara e g l'acełerasion de gravità.

## Bibliografia
* 

## Varda anca
* Gas
* Sòłido

## Altri projeti
Tenerife

**Tenerife** la xe un'isoła de łe Ìxołe Canarie, inte el sud de ła Spagna

[thumb|left|[Teide]]El ga na popolaçion de 906&nbsp;854 habàneme (2010) e el se estende par 2&nbsp;034,38&nbsp;km² con capołogo Santa Cruz de Tenerife.

## Comuni prinsipałi
thumb|left|Tenerife - Bandiera
* 1.Santa Cruz de Tenerife: 222&nbsp;643 abitanti.
* 2.San Cristóbal de La Laguna: 152&nbsp;222 abitanti.
* 3.Arona: 79&nbsp;377 abitanti.
* 4.Adeje: 43&nbsp;801 abitanti.
* 5.La Orotava: 41&nbsp;427 abitanti.
* 6.Granadilla de Abona: 40&nbsp;862 abitanti.
* 7.Los Realejos: 37&nbsp;658 abitanti.
* 8.Puerto de la Cruz: 32&nbsp;571 abitanti.
* 9.Candelaria: 25&nbsp;140 abitanti.
* 10.Icod de los Vinos: 24&nbsp;231 abitanti.
* 11.Tacoronte: 23&nbsp;615 abitanti.

## Persone inportanti
* Santo Hermano Pedro de Betancur, missionario francescan e santo.
* Sant'José de Anchieta, santo e misionario gesuitia.
* Sor María de León y Delgado, suora domenicana co fama de santità.
* Fray Juan de Jesús Hernández y Delgado, frate francescan co fama de santità.
* Amaro Pargo, pirati.
* Pedro Rodríguez Ledesma, xugador de bałon.

## Voxe ligae
* Teide
* Santa Cruz de Tenerife
* Baxełega de ła Vèrxene de ła Candelaria (Tenerife)
Ponte dei Tre Archi

El **Ponte dei Tre Archi** el ze uno de i mazori ponti de Venesia, insieme a'l Ponte de łe Gułie e dopo i cuatro ponti su'l Canal Grando (Ponte de Rialto, Ponte dei Scalsi, Ponte del'Academia e el Ponte de ła Costitusion. El se cata inte'l sestier de Canaregio.

El ponte de i Tre Archi el traversa el Canal de Canaregio a l'insirca a metà de ła só longhesa e'l ze caraterizà da na strutura a tre arcàe, do łaterane de picołe dimension e n'altra sentral de grande dimension.

El ze restà l'ùnico ezenpio de ponte venesian a tre arcàe el ga perso el nome de orìzene che'l zera *ponte de Sant'Agiopo*. In pasà ghe zera seguramente altri ponti venesiani co 'sta strutura; par ezenpio inte'l XV sècoło zera a tre archi anca el ponte de San Lorenso inte'l sestier de Castèło, come documentà inte el dipinto de Gentile Bellini *Il miracolo della croce a San Lorenzo* esposto arénte łe Gałarìe de l'Academia.

Senpre in epoca pasada el ponte, come tuti i ponti venesiani, no'l gaveva łe spałete de protesion e indotà de scałini un mucio più łonghi e più basi, caratarìsteghe che łe ghe conferiva na partegołar ełegansa come documentà da łe stanpe de'l parìodo .

El ze stà restorà verso ła fine de i ani setanta de'l XX sècoło.

## Note


## Bibliografia
* G. Perocco; A. Salvadori, *Civiltà di Venezia, Vol. 1* (in italiano), Venezia. La Stamperia di Venezia, Editrice, 1977.

## Altri progeti

## Łigamenti foresti
* Sito uficiałe de łe Gałarie de l'Academia, Venesia 
* Ponte dei Archi
* Gałarie de somegie del Ponte dei Tre Archi 
* El ponte dei Tre Archi come ch'el xe
* Sito che parla del Ponte dei Tre Archi
Duresa

Ła **duresa** el xe un vałor numèrico chel indica łe carateristeghe de deformabiłità plàstega de un materiał. Ła vien definida cofà ła rexistensa ała deformasion permanente.
200px|thumb|Duròmetro.
Łe vien utilixà varie scałe de duresa, intrà cui la Brinell, Shore, e altre ncora.
Santa Cruz de Tenerife

**** el xe on comun spagnoło, caòłogo de ła provinsa de Santa Cruz de Tenerife, che ła fa parte de ła comunità autònoma de łe Ìxołe Canàrie.

## Evołusion demogràfega

## Altri projeti

## Linganbi foresti
Settimo Torinese

**Settimo Torinese** (Ël Seto in piemontexe) xe na sità de 47.908 abitanti[2] de ła provincia de Torin, deximo comun del Piemonte in ordene de abitanti anca qualche caòłogo de provincia piemontexe.

## Evołusion demografega

## Aministrasion
Dal 14/06/2004 e co secondo mandato : 2009 - xe stà sìndico Aldo Corgiat Loia

## Sità xemełàe

## Cołegamenti esterni :
* Sito istitusionałe

## Note
Vibrà

El **vibrà** (vibrato) el ze un efeto muzegal che'l consìste inte ła variasión pariòdega de l'altesa de na nota riprodota (pì presizamente A se tràta de na modułasion de frecuensa. Se otien fasilmente inte i strumenti a corde, inte i archi e inte i otoni; i cantanti i produze el vibrà co un movimento osiłatorio de l'ùgoła (vibrà de goła) o pì coretamente co'l movimento osiłatorio de'l diaframa, otenjùo co na zusta inpostasión vocałe e fizega (pozo e sostenjo). El vibrà el fornise un partegołar senjifegar a'l sostenjùo/tenjùo, rendéndoło gradevołe a ła recia, cuando che na nota tenjùa in modo stàtego ła rezultarìa fastidioza. 'Sto efeto no'l gavarìa da esar doparà par mascarar i picołi difèti de intonasión de ła voze e łe instabiłità de łeveło sonoro inte i strumenti a corda.

## Voze łigàe
* Tremoło
* Riverbero
* Delay
* Chorus
* Flanger
* Phaser
* Pitch shift
* Leslie

## Altri progeti
Ponte de łe Gułie

El **Ponte de Canaregio** o **de łe Gùłie** el ze un ponte de Venesia, situà inte'l sestier de Canaregio.

El ze l'ùnego ponte nobiłìo da pinacołi posti a ła baze dei pasamani: łe gułie da łe cuałe el ciapa el nome.

El *Ponte de łe Gułie* el ze stà costruìo ła prima volta in łenjo inte'l 1285. El ze stà sostituìo da l'atual ponte in piera inte'l 1580, come che mostra łe iscrision che se pol védar sora el ponte steso. Restaurà inte'l 1641 e inte'l 1677, el ze stà recostruìo inte'l 1823 co ła zontadura de łe gułie, par cui ga ciapà el nome atuałe. Inte'l 1987, co un ultarior restauro A ze stà zontà un parcorso par dizabiłi indotà de pasaman in metało e i scałìni, che prima i zera in sfalto, deso i ze in piera.

Par chi el riva a pìe da Piasal Roma o da ła Stasion Feroviaria de Santa Łusia (Lista de Spanja e Canpo San Geremia), el Ponte de łe Gułie el imete inte ła zona de'l Gheto de Venesia e a ła Strada Nova che ła dezmonta zo verso Piasa San Marco.

El ponte el ze posto un fià 'vanti de'l ponto dove che'l canal de Canaregio el dezboca in Canal Grando inte'l anpio *cómio* che'l prosede in diresion de'l Ponte de Rialto.

## Altri prozeti

## Łigamenti foresti
* Ł'imaxene del Ponte de łe Gułie
* Altro sito indove vardar el ponte
* da Venicewiki.org
Henry Fielding

**Henry Fielding** (1707 UK - Portogało, 1754) el xe sta un scritor satírego inglexe e el creador de ła prima połisia łocałe de Łondra. El xe nato inte na fameja aristocràtega parò poara, fato che el ło ga portà a scrívar prolificamente par raquanti editori, senpre co un tono crítego verxo i costumi inperanti de ła so època. Cofà magister, el ga łotà par l'abolision de łe execusion piòveghe e a favor de nove riforme penałi. Małà d'axma, el ga emigrà al Portogało, indove el xe morto.
thumb|250px|right|Tonba de Fielding a Łisbona.

## Òpare
* *Love in Several Masques*
* *Shamela*
* *[[Tom Jones (noveła)|Tom Jones]]*
* *The Modern Husband* 
* *[[Joseph Andrews]]*
* *Tragedy of Tragedies*
Tom Jones (noveła)

right|150px
***The History of Tom Jones, a Foundling*** (conosesta cofà ***Tom Jones***) ła xe na noveła scrita da Henry Fielding (Somerset - UK, 1707 - Lisboa, 1754). Ła xe considerà la so òpara maestra e una de łe mejo novełe de ła łeteradura inglexe. Piovegà intel 1749, ła ga godesto de na popularidà inmediata e ła ga inspirà vari autori.

## Argomento
Ła noveła rełata ła vita de Tom Jones. Gran parte de ła asion ła se sviłupa al tenpo de ła rebełion jacobina del 1745.

## Riguardo a l'òpara
Ła ga influensà fortemente ła łiteradura inglexe e, in minor parte, anca diversi autori no inglexi.

Ła xe stà adatà al sìnema.
Magister

**Magister** (dal latin *magistratus*) el xe un términe utilixà par referirse a serti funsionari piòveghi. El vien fora da i tenpi de ła antiga Grecia e el xe evolusionà nei paexi latini pa indicare na parsona co poderi aministrativi e judisiałi. In particolar el xe queło-a che ga da far giudicar on prexunto colpevołe.
el ga da esar na profesion indipendente e inparsial co che ga da servir na cauxa.
Fricadelle

In Belzo e inte'l nord de ła Fransa, ła ***fricadelle*** (A se scrive e se dize anca ***fricandelle***) ła ze na sorta de ługànega panàda de na cuindezena de sentimetri che ła se cata dai fritołini.

Ła ze fata prensipalmente de carne. Ła ze tradisionalmente cuzinada inte l'ogio in una frizitrise ma se pol uzar anca ła farsora (paeła).

Łe fricadelle ła ze uno de i ingredienti de ła mitrallette che ła ze n'altra reseta che se fa anca.

Ghe ze n'altro tipo de fricadelle : ła se trova inte ła rezion Alsace-Moselle, ma soratuto in Zarmània. 'Ste *frikadellen* łe ze de łe bałine de càrne tagiàda in tòcheti picenini (manzo o porseło opur tuti do) fati da un misiòto de mołéna de pan imogià de łate, de vòvo, de séołe tagiàe tanto fin e de łe spèsie.

## Note

## Łigamenti foresti
* Recèta orixinal de ła Fricadelle 
* Imàxene da Google
Reno

El **Reno** (in romancio *Rain*, todesca *Rhein*, fransexe *Rhin*, ołandexe *Rijn*) el xe un fiume de l'Eoropa sentral.

## Zeografia fixega
### Idrografia
[miniatura|sinistra|Confluensa dei do rami sorgentiferi in [Canton Grixoni.]]
El nase inte ła Svìsera da ła confluensa de do rami sorgentiferi: Reno Anterior co orixene inte el Masiso del San Gotardo, e Reno Posterior co orixene inte el *Grupo de l'Adula*.
El atraversa el Łago de Costansa e a monte de Baxiłea el vien interoto da na serie de cascae. Dopo el score verso nord, faxendo da confine intra Fransa a ovest e Xermania a est. Dopo el Masicio Scitoxo Renan el riseve łe acue de *Neckar*, *Meno*, *Lahn* e *Ruhr* da drita e de ła *Moseła* da sanca.
Inte łi Paexi Basi el forma un delta anpio e inrigà rente de butarse inte el Mar del Nord: el ramo prinsipal el xe el *Waal-Meerwede* che riseve łe acue de ła basa *Mosa*, un altro ramo el xe el *Lek-Nova Mosa* che pasa par Roterdam.

## Zeografia umana
### Inportansa
[miniatura|sinistra|fiume in [Renania-Palatinà.]]
El Reno el xe na inportante via de navegasion utiłixada sin dal medioevo; el pol eser parcorso da peate de gran portada sin a Strasburgo, e de mèdia portada sin a Baxiłea.
Na łonga serie de porti sia maritirmi che interni ła xe ałineada sol so corso e costituise ła arteria vidal de una de łe rejon pì industriałixae del mondo.

El xe cołegà co canałi artifisiałi a ła *Marna*, el Rodano, el Danuvio, el Vexer, el *Ems* e ła *Elba*.

Łongo el so trato sentral, par ła bełesa dei paesaji se ga desviłupà ła industria turistega.

## Note
Topeta

Ła **Topeta** ła ze na inbarcasion a fondo piato tìpega de ła tradision łagunar veneta.
Grasie a łe  ridote dimension e a ła discreta capiensa ła ze zornalmente utiłizada co motor forabordo par uzo diportistico (capiensa consentìa 6 persone) e par el strapòrto de picołe rate de mercansìe. Ła pol esar armada co veła a'l terso ma ła pol esar spenta anca a remi.

Se trata de na variansa de dimension più ridote de ła topa; come 'st'altra ła topeta ła ga un anpio specio de pope, łargo poco manco de ła larghesa màsema de l'intiera inbarcasion e prategamente perpendicołar a'l pian de gałezamento. Ła ga bande alte a prova anpia e afuzołada.

El material tradisional par ła costrusion de'l scafo el ze el łenjo e ła só łaorasion ła rechiede l'uzo de forme e piegadùre a caldo. Resentemente, vista ła versatiłità e el suceso de cui gode 'sto tipo de inbarcasion i costrutóri i recore senpre più de frecuente a l'utiłizo de ła veroraza.

 
## Voze łigàe
* Inbarcasion venesiane
* Topa
Ponte de ła Pagia

El **Ponte de ła Pagia** el ze un ponte de Venesia che'l traversa el Rio de Pałaso da łe bande de Pałaso Dogal metendo in comunegasion el moło de ła Piaseta de San Marco co ła Riva dei S-ciavoni. El ze uno dei  pochi ponti che'l senja el pasagio infrà el Sestier de San Marco e cueło de Casteło.

El ponte de frecuente el ze un mucio afołà da i turisti foresti no soło parchè el parmete na òtema vizual su'l Ponte dei Sospiri e su tuto el Basin de San Marco, ma anca parchè inte łe sere de istà, el ofre i più bei tramonti venesiani co'l sol che va in saco dadrìo ła Bazéłega de ła Sałute.

El nome *de ła Pagia* el riva da łe barche carghe de pagia che lì armizava, come demostrà da serte łezi e ordenanse de ła Repùblega che ła proibiva tałe uzo.

## Note


## Altri prozeti

## Łigamenti foresti
* Italiadiscovery.com
* El ponte de ła Pagia su venezia.myblog.it 
* Da venicewiki.org
* Somegie del ponte
* Video de youtube sul ponte
Fondamente Nove

Łe **Fondamente Nove** o *Fondamenta Nove*, situàe a cavało dei sestièri de Canaregio, ła ze na stra łonga serie de *[[fondamente]]* che ła  costituise el łimite setentrional de ła sità de Venesia.

Łonghe a l'insìrca un chiłometro, łe *Fondamente Nove* łe zera stàe reałizàe inte'l Sincuesento drìo l'inbonimento de ła fàsa łagunàr conpreza intrà ła fin de ła Saca de ła Misericordia e ła zona de Santa Giustina. A ze de'l 1589 un decreto de'l Senato che'l stabiłise che łe venjise reałizàe in pièra. Inte ła famoza pianta sitadina reałizàda da Jacopo de' Barbari inte'l 1500 A ze posibiłe véder infati come che'l confin infrà ła sità e ła łaguna el fuse pì aretrà de sirca un sentinèr de metri respeto a ła situasion atuałe. Ze stà pròpio so sta fàsa ritràda e interàda che ze stàe costruìe na serie de abitasion, fate po' fenìr su ła łónga serie de *fondamente* che łe costegia ła łaguna verso nord. Prima de ałora, come che rezulta senpre da ła pianta de'l De 'Barbari, ła zona ła zera de tipo rezidensial, caraterizada da na manizada de carbone co zardini che i scałinàva in łaguna.

El 20 desenbre 1766 na fortisima bufera ła ga devastà ła parte setetrionałe de ła sità e ze stà nesesario prategamente recostruir tute łe *fondamente* che da chel  momento łe ga ciapà atual de *Fondamente Nove*.

Łe *Fondamente Nove* łe se afàsa diretamente verso ła parte nord de ła Łaguna de Venesia, ezatamente davanti a l'Izoła de San Michièl, atual simitèrio monumenal sitadin, e a l'izoła de Muran. Fin a metà dei ani sesanta in ocazion de ła recorensa de'l 2 novenbre venjiva costruìo un pónte provizòrio de barche intrà el Simitèrio de San Micèl e łe *Fondamente Nove*, so'l tipo de cueło che tutòra el vien istałà infrà ła Fondamenta de łe Zatàre e l'ìzoła de ła Zueca in ocazion de ła Festa del Redentor.

Inte łe zornàde pì łànpide, da 'sta spasizada A ze posibiłe amiràr so'l sfóndro de ła łaguna anca el panorama de l'intièro arco dołomìtego de'l Cador. Gera pròprio par podér amiràr łe so montanje nadałe che in sta zona ga stabiłìo ła só rezidensa el pitór Tiziano Vecellio, da'l 1531 fin a ła morte inte'l 1576. Ła caza del pentór no ła ze rivàda ai nostri dì, al só posto ghe ze na tavèła che ghe ne recorda ła so ubicasión e cuindi ła só ezistensa.

Atualmente łe *Fondamente Nove* łe costituìse anca el terminal de armizo de łe łinee de vaporeti che łe cołega ła sità de Venesia a łe izołe de ła parte setetrionałe de ła Łaguna.

## Bibliografia
* Giuseppe Tassini. *Curiosità veneziane*. Venezia, Filippi Editore, 1988.
Saca de ła Misericordia

right|250 px|thumb|Ła Saca de ła Misericordia vedesta da l'alto 
thumb|Ła Saca de ła Misericordia 
Ła ***saca*** ła ze na area de ła łaguna de Venesia de frecuente utiłizàda tanto cofà depòzito par el material de escavo proveniente dai rii o dai canałi o par i detriti de scoàse provenienti da ła demołision dei edifisi.

Tante de łe *sache* che in pasà łe ezisteva inte ła łaguna łe ze stàe man man inbonìe inte'l tenpo, dando cusì orìzene a de łe vere e pròpie izołe artifisiałi: A ze el cazo par ezenpio de Saca Sesoła, Saca Fìzoła e Saca San Biazio.

Inte ła zona nord de Venesia, reziste oncora integra, non interàda, ła **Saca de ła Mizericordia**, na granda conca che ła dezbòca verso l'izoła de Muran e atualmente parsialmente utiłizà cofà porto nautico.

## Siti da vardar
* Qualche somegia de sta saca
* Un articoło che trata de ła saca
Brescia Calcio

El **Brescia Calcio** la xe la principałe scoadra de bałon de Bresia. Ła xe una de łe scoadre pi presenti inte le 3 prime categorie e i so cołori sociałi i xe blu e bianco. Ła vien ciamada anca *Leonessa* e i so zugadori *Rondinelle*. Ghe ga miłità anca Roberto Baggio. El ga canbià nome inte el 2025 e se ciama *Union Brescia*. Xuga in Serie C. 

## Stazon 2025-2026

### [[Serie C 2025-2026]]

* Brescia - Arzignano 1-2
* Trento - Brescia 0-2
* Brescia - Pro Vercelli 5-0
* Renate - Brescia 1-3
* Brescia - Giana Erminio 2-0
* Brescia - Novara 1-1
* Virtus Verona - Brescia 1-1
* Brescia - Pergolettese 0-0
* Pro Patria - Brescia 0-2
* Lecco - Brescia 1-1
* Brescia - AlbinoLeffe 2-1
* Triestina - Brescia 0-1
* Brescia - Alcione 0-1
* Ospitaletto - Brescia 0-0
* Brescia - Vicenza 1-1
* Cittadella - Brescia 1-1
* Brescia - Lumezzane 0-1
* Dolomiti Bellunesi - Brescia 0-1
* Brescia - Inter U23

### [[Coppa Italia Serie C 2025-2026]]

* Brescia - Dolomiti Bellunesi 2-1
* Carpi - Brescia 0-1
* Sambenedettese - Brescia 1-3
* Ternana - Brescia 4-1

## Canpionati taliani

## Altri projeti
Tor del Rełogio (Venesia)

left|200 px|thumb|Ła Tor del Rełògio in Piasa San Marco
Ła **Tor del Rełògio** xe un edificio rinasimental situà in Piasa San Marco a Venesia.

L'edificio consta de na tor sentral, costruìa intra el 1496 e el 1499 da l'architeto Mauro Codussi, e do a łe lateràne, xontàe indriomàn. Ł'arco che ghe xe soto cołega ła Piasa cołe Marserìe.

El quadrante del rełògio xe in oro e smalto blu; segna ora, dì, faxi łunari e xodiaco. Un primo restàuro xe stà reałixà inte el 1757. El restàuro moderno , scominsià inte el 1997, xe stà finìo inte el maxo del 2006 e inaugurà a ła mexanote del 27 magio.

El rełògio ga anca un mecanismo a carillon, ativà tradisionalmente inte el dì de ła Pasquéta. A ogni bater d'ora, el paneło lateràn de łe ore se verxe par łasàr pasàr un caruxel de statue in legno raprexentanti i personàxi de ła Natività e i Re Maji. Łe statue, strasinàe da un mecanismo a binario łongo ła piataforma semisircołar pósta sora al quadrante, rientra po' inte ła Tor atraverso el paneło lateràn dei minuti situà dal lai oposto del Rełògio.

## I Mori
Famoxi xe i cussìditi *Mori de Venesia*, soranominài cussì par el so cołór bruno dai Venesiani, posti in sima a na teràsa, xe do statue de bronxo rafegurànti do pastóri che bate co na masa łe ore su na granda canpana. I xe un mucio simiłi ma difarenti  in un particołàr, uno ga ła barba l'altro no xe cussì che vien desferensià el moro vecio da quel'altro xóvene. Infati ła canpana sona ben 2 volte : ła prima do minuti 'vanti de l'ora exata, ad òpara del moro vecio che raprexenta el tenpo che xe pasà, mentre el moro xovene sòna l'ora exata par raprexentàr el tenpo che vegnarà.

## Linganbi foresti


## Altri progeti

## Łigamenti foresti
* Tor del Rełògio - sito uficiałe 
* Restàuro de ła Tor del Rełògio 
* Detàłi sul controverso restàuro del rełògio de ła Tor de Mori a Venesia
* Scheda informasión : Towerclocks.org
Monte Serva

Al **Monte Serva** l'é 'na montagna de le Dolomiti Belunesi alta 2.133 metri sora al livel del mar. L'é a nord de Belun.

## Come che la é fata
Da la part de Belun i é bosc e prà e l'é  anca la Boca de Rosp. Ke l'altra banda l'é tant su dreta. Visin l'é al bosc e la piana de *Cajada.*  La casera pì grosa doperada da pastori e bestie la é kela de *Pian dei Fioc* a 1731 metri.

## Turismo
Par andar su su la thima al logo par partir l'é *Cargador*, ma sol che par i Trevisani, Venethiani e Padoani . I Belumat i parte da Col de Roantha. Al Serva al fa parte del Parco de le Dolomiti Belunesi

## Ligadure foreste
* Parco Dołomiti Bełunexi
* Bellunovirtuale
Gnuplot

**Gnuplot** el xe on programa, distribuìo a maca in rete anca col parmeso de canbiarghe el còdexe sorjente, par ła reałisasion de grafici-gràfeghi in do e tre dimension.

El programa gira so tuti i principałi computer e sistemi operativi. Nol ga alcuna conesion co el projeto GNU e nol uxa ła łicensa GNU GPL. Par inserire i comandi a se utiłixa on sistema conpagno a on terminal. Gnuplot el xe anca inplementà par el rendering da vari programi, cofà GNU Octave, Emacs e altri.

## Łigadure foreste
*  Sito ufisiałe
*  Gnuplot so Sourceforge
*  Grafici demostrativi
* Manuałe introdusion a Gnuplot - R. Boggiani
* Guida e esercisi Gnuplot - Matematicamente  
* Guida so LinuxVar 
* Guida e esercisi Gnuplot - Università de Genova
Canpo San Bórtoło

thumb|Canpo San Bórtoło

Ufisalmente **Canpo San Bartołomeo**, ma ciamà da tuti i venesiani **Canpo San Bortoło**, el xe un canpo de Venesia situà poco łontàn da Rialto.

Pol esàr considerà el core socio-comerciàl de ła sità de Venesia. stra-ativo e stra-frecuentà, par ła so poxisión stratèzega, A xe sede de inportanti atività ed edifegadi bancari.

Al sentro del canpo se łeva el famoxo monumento a ricordo de Carlo Goldoni. In diresion del ponte de Rialto se połe védar, semi-sconta, ła fasàda de ła céxa de San Bórtoło ex San Demetrio (XII secoło).

El canpo el xe conprexo intrà loghi inportanti cofà canpo San Salvador, el ponte de Rialto, e el Fontego dei Todeschi, seguindo ła diresión se pol rivar a ła Strada Nova che ła parmete de rivar in via scuaxi direta a ła stassion feroviaria.

## Altri projeti
2D

**2D** a se riferise a do dimension, a coalcossa bidimensionałe. Coalcossa ga do dimension, par esenpio, łarghesa e łonghesa, paro no ła profondità. I piani i xe 2D. I film i pol èsar a do o tre dimension, cussia cofà łe rapresentasion matemàteghe e tante altre robe che rapresentemo o percepimo.

## Varda anca
* Gnuplot
Nasionałe de bałon tałiana

Ła **nasionałe de balon tałiana** ła xe ła sełesion de bałon tałiana de mas-ci. Ła ga vinto 4 canpionadi del mondo e 2 canpionadi de Europa e el so color el xe blò Savoja. El ałenador el xe Luciano Spalletti.
Canpo San Poło

thumb|upright 2|Canpo San Poło
right|thumb|Na somegia del Canpo San Poło
thumb|
**Canpo San Poło** el ze el canpo più grando de Venesia e el spasio pùblego più anpio dopo Piasa San Marco. El nome el deriva da cueło venesian par San Poło.

So'l scominsio el ze stà destinà a łe coltivasion e a i pascołi. Inte'l 1943 el ze stà tavełà patòco e A ze stà sistemà el poso a'l sentro de'l canpo. Dopo che ze stà tavełà el pavimento, el ze stà utiłizà 'fa łogo de mercà, fiere, e grande riunion.

Ła só inportansa ła ze cresùa cusì tanto che intorno a'l Siesento i mercatini de i pòvari, che fin a cueł'època i se tenjiva in Piasa San Marco, i zera stài trazlocài propio a Rialto indove i vendeva mercanti de tuto el mondo.

Donca co ła camoma S. Poło el se ga creà na identità łudica, infati el zera teatro de feste pùbleghe, zoghi, cofà par ezenpio el zogo de'l bałon e ła casa a'l toro. 'Sta situasion ła ze deventàda insoportabiłe finché, inte'l 1611, ze stài proibìi inte'l canpo tuti i tipi de zoghi e ła vendita de marcansìe. Tuto cuesto el ze mostrà da na taveła oncora conservada a l'interno de ła cieza.
Segondo ła teoria de l'orìzene romana de Venesia, canpo San Poło el sarìa stà l'arena de ła sità romana, desfada pian a pian par recavarne material da costrusion.[sensa fonte]

Inte'l 1548 ze stà copà Lorenzo de' Medici, cortełà da do sasìni a'l servisio de Cosimo de' Medici.

So'l canpo se ghe afàsa efisi un mucio prestizozi:
* Pałaso Tiepoło
* Pałaso Soranso
* Pałaso Donà
* Pałaso Corner Mocenigo
3D

In giometria e anałixi matemàtega, un ojeto o ente el xe **tridimensional** o **3D** se el ga tre dimension. Coalcossa ga tre dimension, se łe xe esprese łarghesa, łonghesa e profondità. 
El spasio torno nialtri el xe 3D a vista, paro in teoria ghe saria anca altre dimension, cofà el tenpo, par esenpio.

## Varda anca
* Gnuplot
Ołivoło

Ł'ìzoła de **San Piero de Casteło** ła ze un ìzołoto posto a l'estremità orientàl de'l sentro stòrego de Venesia e conprezo inte'l sestier de Casteło.

Antigamente conjosùa cofà **Olivolo** (fursi parchè se ghe coltivava ołiveri, o par ła forma che ła recorda na sciànta cueła de na ołìva), ła ga raprezentà co Rialto e altre ìzołe minori uno dei primi insediamenti de ła Łaguna Veneta, e ła ga avùo na propia diòsezi, drìoman trasformada inte'l Patriarcado de Venesia.

Anca dopo ła formasion de l'atuałe Venesia, ła ze restada a łongo separada da'l resto de ła sità da l'anpio canal de San Piero. A partir da l'Otosento i cołegamenti i ze segurài da do ponti de łenjo: el ponte de San Piero e el ponte de Quintavalle, modernài de resente.

Se ghe trova ła Céxa de San Piero de Casteło.

## Altri prozeti
Ceza de San Pantałon (Venesia)

Ła **céxa de San Pantałon** xe un edificio lerigióxo de ła sità de Venesia, inte el sestièr de Dorsoduro. Se afàsa su'l canpo omonimo, no łontàn da canpo Santa Malgarìta. *San Pantałon* xe el corispondente veneto de San Pantaleone martire.

## Storia
Łe notisie su łe orìxeni de ła Ceza xe insèrte e contraditorie.
Alcuni aferma che sarìa stada costruìa inte el 1009 da Giordani, ma altri postisipa ła data al 1025 par el concorso dei Signolo e dei Dandolo. No xe ciàro gnanca quando che xe stàda costruìa ła parochia, forse inte el 1222, co sarìa stà rifato l'edificio e nominà piovàn Angelo Semitecolo. Infra el 1684 e el 1704 xe stàda ricostruìa patòca, parchè pericołante, su progeto de Francesco Comino. Xe stàda consacràda inte el 1745 dal patriarca Alvise Foscari.

In quanto parochial, San Pantałon xe conprexa inte el Vicaria' de San Poło-Santa Croxe-Dorsoduro, parte del Patriarcàdo de Venesia, El titoło de parochia ga dà esarghe stà atribuìo insìn da ła so orìxeni e ła so sircoscrision gera un mucio vasta.
Inte el 1810 ła s'a ridòta notevolmente co l'istitusion de łe parochie dei Frari e de Santa Maria dei Carmini e co l'anpliamento de queła preexistente de San Nicołò dei Tołentini.

In orìxene ła gera afiłiàda a ła céxa de San Silvestro.

## Descrisión
### Interno

Ła Ceza xe conosùa in quanto su'l sofito se ghe tròva *Il Martirio di San Pantalon*, òpara de Gian Antonio Fumiani, dipinta 'nfra el 1680 e el 1704. No se tràta de un afresco ma de un stragrando dipinto su teła, in ùltima el più grando del mondo. Se dixe ch'el Fiumani, dopo vintiquatro ani de 
łaóro, el xe morto cascando da na inpalcadùra mentre ch'el gera drìo finir de reałixarlo.

Altro dipinto intaresante xe el *San Pantalon che risana un fanciullo*, ultima òpara de Paolo Veronese (1587).
Ne ła capeła del Sacro Chiodo, da ricordar l*'Incoronazione della Vergine* de Antonio Vivarini e Giovanni d'Alemagna (1444) e na *Annunciazione* de ła metà del Tresento atribuìa a Paolo Veneziano.


Interior of San Pantaleone (Venice) - The Martyrdom and Apotheosis of St Pantalon - Gian Antonio Fumiani.jpg|*il Martirio di San Pantalon* di Fiumani
Interior of San Pantaleone (Venice) Organo.jpg|
Interior of San Pantaleone (Venice) Fonte battesimale.jpg|
Antonio Vivarini San Pataleon.jpg|*Incoronazione della Vergine*, 1444 Antonio Vivarini e Giovanni d'Alemagna
Paolo Veronese - Conversion of St Pantaleon - WGA24851.jpg|*San Pantalon che risana un fanciullo* Paolo Veronese


### Esterno
Ła fasàda no xe finìa.

## Note


## Altri progeti

## Voxe łigàe
* Céxe de Venesia
Ceza de San Nicołò dei Tołentini

thumb|

Ła **cieza de San Nicołò de i Tołentini** dita **I Tołentini** ła ze un edificio łerigiozo de ła sità de Venesia, inte'l sestier de Santa Croze, no łontàn da Piasal Roma. L'aneso convento de i Tołentini el ze atualmente sede de l'Università IUAV de Venesia (architetura).

## Storia
Ła Cieza ła ze stada prozetada e reałizada da Vincenzo Scamozzi intrà el 1591 e el 1602. Drioman Andrea Tirali el ghe ga zontà a ła fasada non finìa, un pronao co tìnpano e sìe cołone corinsie (1706-1714).

Come inte'l cazo de ła céxa de San Salvador, anca sta Cieza  ła ze stada colpìa durante i bonbardamenti austriaghi de'l 1849; na bała de canon, cascada 'vanti de l'altèr mazor sfondràndo ła cùboła (deso dimesa), ła ze deso incastonada inte ła fasada, a recordo de l'epizodio.

## Descrision
L'interno el ze decorà co dipinti de'l XVII sècoło. Ghe ze conservàe òpare de Jacopo Palma il Giovane e de'l Padovanino. Ze cuà sepełìi i dozi Giovanni I Corner, Francesco Corner, Giovanni II Corner e Paolo Renier. El monumento funebre de'l véscovo Francesco Morosini el ze stà reałizà da'l scultór zenoveze Filippo Pardodi.

Ła Cieza ła ospita el mazengo òrgano baròco costruìo da'l Pietro Nacchini inte'l 1754 scuazi intato patòco, in cantoria łinjea in caìn absidałe parecia da da do puti ałà in łenjo dorà in banda.

Ła casa de'l strumento ła prezenta decori in łenjo  sezełà rafeguranti do tełoni desendenti da'l sentro de'l tìnpano che'l sorasta ła casa ndando a fenìr inte łe ałe łaterane de'l strumento, a 'sta decorasion finemente depenta cołor oro ze picàe sculture łinjee de strumenti a fià ed orizinałi antighi strumenti a corda de preziada fatura artezanałe, anca cuesti i ze dipinti de cołor oro.

Atualmente ła ze sede oficiałe de l'Orchestra Mosaico Barocco e de'l "Gruppo Arcieri" de ła stesa, cui diretor zeneral el ze el M° Marco Basso che da'l 2002 el ze organista titołar de ła parochia.


San Nicola da Tolentino (Venice) Interno.jpg|San Nicola da Tolentino
San Nicola da Tolentino (Venice) - Gloria di San Gaetano di M. Bortoloni.jpg|Soffito di Mattia Bortoloni
San Nicola da Tolentino (Venice) - Maine altar .jpg|


## Voze łigàe
* Venesia
* Cexe de Venesia
* San Nicołò dei Tołentini

## Altri prozeti

## Siti da vardàr
* El sito de l'Università de Architetura de Venessia dei Tołentini 
* Scheda de ła Céxa
* Turismovenezia 
* Guida de Venipedia 
* Scheda de ła Céxa
* Ceza de San Nicołò dei Tołentini - Chierici Regołari Teatini
Ceza de San Salvador

Ła **[[céxa (architetura)|céxa]] de San Salvador** xe un edificio lerigióxo de ła sità de Venesia, situà in Canpo San Salvador, inte el sestièr de San Marco, no łontàn dal Ponte de Rialto.

## Storia
Fondàda inte el VII secoło e rifabricàda inte el XII secoło dai Canonici Sant'Agustin, deve ła so costrusión atuałe a l'òpara de Tullio Lombardo, finìa drìoman da Jacopo Sansovino. Ła notevołisima fasàda del 1663 xe òpara del famoxo architeto ticinexe Giuseppe Sardi, orixinàl de Morcote, artefice inte el steso Canpo anca de ła fasàda de ła Scòła Granda de San Todaro.

Su ła banda sànca de ła fasàda, ała baxe de ła prima cołona, se pol rimarcàr incastràda inte el muro na bała de canón. Ła Ceza infati xe stàda colpìa 
durante l'asedio del 1849 quando łe trupe strìache in uno dei so bonbardamenti gà inflito dal forte de Malghera a ła sità, che se gà autoproclamà repùblega independente soto ła guida de Daniele Manin. El proietiłe s'a ficà inte el pónto indove oncora ancùo xe vixìbiłe sensa danexàr ulteriormente ła strutura. Na incixión sora ła bała ricorda l'epixodio. Inte ła Ceza xe sepełìa Caterina Cornaro.

## La Ceza de San Salvador
Inte el VII secoło, el vescovo de Oderso, San Magno, dopo aver avùo in sogno na indicasion soranaturałe gavarìa scoverto el liogo exato indove far costruìr la céxa, inte el cuor de ła sità che presto sarìa nata.

Inte el 25 marso 1507 ghe xe stàda l'inaugurasion de ła ricostrusion de ła Ceza che seguiva el modeło architetonico de ła Baxełega de San Marco. Da ricordàr che ne ła Ceza xe oncora custodìe łe rełichie de San Todaro, el primitivo patron de Venesia.

Alcuni doxi e anca dei gardenàłi vołeva qua i so cenotafi e senpre qui gà avùo tonbe omeni d'afàri e richi mercanti. Inte el 1575 gà trovà posto in un sepòlcro in sta Ceza anca łe spògie de ła Rexìna Caterina Cornaro. Par secołi diverse Scòłe de Devosion e Mistieri se gà racolte avendo cussì un logo de riunion.

Ne ła Ceza se trova caołaori de Vittore Carpaccio, Jacopo Sansovino, Tiziano Vecellio.


Chiesa di San Salvador - palla di cannone.jpg
San Salvador Interno.jpg
San Savador pavimenti.jpg
Chiesa di San Salvador (Orgue).jpg
San Salvatore Francesco Venier's monument.jpg
San Salvador Interno - altare e pala d'altare.jpg
San Salvador Venezia - San Gerolamo - Tommaso Da Lugano.jpg|San Gerolamo 


## Opare xa prexenti ne ła Ceza
* Giovanni Bellini, *[[Crocifission di San Salvador]]* (1455-1460 sirca)

## Voxe łigàe
* Canpo San Salvador
* Giovanni Bellini, *[[Crocifission di San Salvador]]* (1455-1460 sirca)

## Altri progeti

## Łigamenti foresti
* Ceza de San Salvador , sito uficiałe.
* Dal sito de Veneziasi 
* Ła Ceza de San Salvador  El Tesor de San Salvador
* Pagina Facebook de ła Céxa